2. Հռչակագրի երկրորդ կետն ունի մի շատ նուրբ շեշտադրում։ Այն խոսում է կարգավորման ասպեկտների եւ էտապների մասին, սակայն ոչինչ չկա այն մասին, թե արդյո՞ք այդ «ասպեկտները եւ էտապները» որոշվելու են բանակցային գործընթացում բոլոր սկզբունքները եւ դետալները համաձայնեցնելու միջոցով, այսինքն` փաթեթային եղանակով, թե՞ աստիճանաբար, հընթացս, այսինքն՝ փուլային։ Չնայած այս հարցում հստակ անորոշությանը, այն սկզբունքային նշանակություն ունի, որը, սակայն, երեք նախագահները հմտորեն շրջանցել են։